Ulrik Frederik Lange

Ulrik Frederik Lange (født 28. juli 1808 på Jevnaker, død 8. september 1878 på Lillehammer) var en norsk rektor, stortingsrepresentant og ordfører i Lillehammer.

Lange var overlærer og skolebestyrer, og satte spor etter seg i skoleverket, særlig som den høyere skoles første rektor på Lillehammer. Han var student ved Oslo katedralskole (1826) og cand.theol. (1832). Fra 1833 til 1849 var han overlærer og bestyrer ved Tromsø middel- og realskole. Fra 1849 til 1854 var han overlærer og bestyrer ved Lillehammer skole, og videre med tittel som rektor ved samme skole til sin død i 1878.

Skolepolitisk var Lange en reformvennlig tilhenger av Hartvig Nissens ideer, og medvirket også til utvikling i egenskap av stortingsrepresentant og medlem av den kongelige kommisjonen av 1857 som utarbeidet ny normalplan for undervisningen og nytt regelement for examen artium.

Han var også en periode fra 1855 til 1861 direktør for Lillehammer sparebank.

I til sammen fem perioder satt Lange som representant på Stortinget. I periodene 1842–1844 og 1845–1847 som representant for Tromsø by, og senere i periodene 1854–1856, 1857–1858 og 1859–1861 som representant for Lillehammer og Hamar.
Han satt i løpet av sin stortingskarriere i flere ulike komiteer, blant annet formann i kirkekomiteen i 1857.

Lange satt som ordfører i Lillehammer i fem år, i adskilte omganger, i henholdsvis 1853, 1855, og 1861 til 1863.

Han har en gate oppkalt etter seg i Tromsø, Fredrik Langes gate, og på Lillehammer, Langes gate.
Ulrik Frederik Lange, var bror av Hans Nicolai Lange og Otto Vincent Lange. 

Lange var medlem av Det Kongelige Norske Videnskabers Selskab og i 1860 utnevnt til ridder av St. Olavs Orden.

Referanser

Litteratur

Eksterne lenker 
 
 

Ordførere i Lillehammer
Norske skoleledere
Norske bankfolk
Stortingsrepresentanter 1842–1844
Stortingsrepresentanter 1845–1847
Stortingsrepresentanter 1854–1856
Stortingsrepresentanter 1857–1858
Stortingsrepresentanter 1859–1861
Medlemmer av Det Norske Videnskaps-Akademi
Riddere av St. Olavs Orden
Personer fra Jevnaker kommune